
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 433 


17 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργανισμός Εσωτερικής Υπηρεσίας του Β' Δημοτικού 


Παιδικού Σταθμού Βέροιας. 1 

Οργανισμός Εσωτερικής Υπηρεσίας του Γ'Δημοτικού 
Βρεφονηπιακού Σταθμού Βέροιας. 2 


ΑΠΟΦΑΣΕΙ Σ 

Αριθ.2171 (1) 

Οργανισμός Εσωτερικής Υπηρεσίας 
του Β' Δημοτικού Παιδικού Σταθμού Βέροιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, 198 και 203. 

4. Τηναριθ. 14914/15.9.95 απόφασή μας που δημοσιεύ¬ 
τηκε στο ΦΕΚ 867/Β719.10.95 με την οποία συστάθηκε 
σύμφωνα με τις διατάξεις του άρθρου 203 του Π.Δ. 
410/95 Νομικό Πρόσωπο Δημοσίου Δικαίου, με την επω¬ 
νυμία «Β' Δημοτικός Παιδικός Σταθμός Βέροιας». 

5. Τις αριθ. 12/8.3.2000 και 15/8.3.2001 αποφάσεις του 
Διοικητικού Συμβουλίου του Β' Δημοτικού Παιδικού Σταθ¬ 
μού Βέροιας με τις οποίες καταρτίσθηκε ο Ο.Ε.Υ. του 
ανωτέρω Νομικού Προσώπου. 

6. Την αριθ. 313/2000 απόφαση του Δημοτικού Συμβου¬ 
λίου Βέροιας σχετικά με το αντικείμενο του θέματος. 

7. Το αριθ. 17/2000 (3ο Θέμα) πρακτικό Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο δια¬ 
τυπώνει τη γνώμη του επί της απόφασης του Διοικητικού 
Συμβουλίου του Β'Δημοτικού Παιδικού Σταθμού Βέροιας. 

8. Την5631/26.7.2000 (ΦΕΚ 1339/Β/2000) απόφασητου 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 


«με εντολή Γενικού Γραμματέα Περιφέρειας», αποφασί¬ 
ζουμε: 

Νομιμοποιούμε τις αριθ. 12/8.3.2000 και 15/8.3.2001 
αποφάσεις του Διοικητικού Συμβουλίου του Β' Δημοτικού 
Παιδικού Σταθμού Βέροιας με την οποία ψηφίζεται ο Ορ¬ 
γανισμός Εσωτερικής Υπηρεσίας του εν λόγω Δημοτικού 
Νομικού Προσώπου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Β' ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΒΕΡΟΙΑΣ 
Άρθρο 1 

Νομική Προσωπικότητα και Επίπεδο λειτουργίας 

Ο Β' Δημοτικός Παιδικός Σταθμός Βέροιας, λειτουργεί ως 
Νομικό Πρόσωπο του αρ. 203 του Π.Δ. 410/95, σε επίπεδο 
Δ/νσης σύμφωνα με την Γ2β/5466/5.12.98 κοινή απόφαση 
Υπουργών Προεδρίας, Υγείας και Πρόνοιας και Κοινωνικών 
Ασφαλίσεων και είναι δυναμικότητος μέχρι 90 νηπίων. 
Άρθρο 2 

Σύσταση των θέσεων και προσόντων του προσωπικού 
Οργανικές θέσεις 

Ο αριθμός των θέσεων καθώς και τα προσόντα διορι¬ 
σμού του προσωπικού στις οργανικές θέσεις περιγρά- 
φονται στις διατάξεις της παρ. 7 του Ν. 1431/84, το Π.Δ. 
37 α/87 και στο Π.Δ. 22/90. 

Οι θέσεις όλου του προσωπικού του Νομικού Προσώ¬ 
που διαρθρώνονται κατά κατηγορία κλάδο και ειδικότητα 
ως εξής: 

ΜΟΝΙΜΟ ΠΡΟΣΩΠΙΚΟ 

Α' Κατηγορία Τεχνολογικής Εκπαίδευσης (Τ.Ε.). 

1. Κλάδος Τ.Ε. 9 Βρεφονηπιοκόμων. 

Πέντε (5) θέσεις με βαθμό Δ'- Α'. 

Β' Κατηγορία Δευτεροβάθμιας Εκπαίδευσης (Δ.Ε.). 

2. Κλάδος Δ.Ε. 29 Οδηγών αυτοκινήτων. 

Μία (1) θέση με βαθμό Δ'- Α'. 

3. Κλάδος Δ.Ε. 32 Μαγείρων. 

Μία (1) θέση με βαθμό Δ'- Α'. 

Γ' Κατηγορία Υποχρεωτικής Εκπαίδευσης (Υ.Ε.). 

4. Κλάδος Υ.Ε. 14 Βοηθητικού προσωπικού- 

Μαγείρων. 

Μία (1) θέση με βαθμό Ε' - Β' 

5. Κλάδος Υ.Ε. 16 Προσωπικού καθαριότητας. 

Τρεις (3) θέσεις με βαθμό Ε'- Β'. 

ΠΡΟΣΩΠΟΠΑΓΕΙΣ ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

Α' Κατηγορία Πανεπιστημιακής Εκπαίδευσης (Π.Ε.). 

1. Κλάδος Π.Ε. Νηπιαγωγών (Προσωρινός). 

Μία (1) θέση με βαθμό Δ'- Α'. 

Β' Κατηγορία Τεχνολογικής Εκπαίδευσης (Τ.Ε.). 

1. ΚλάδοςΤ.Ε. 16 Νηπιαγωγών (Προσωρινός). 

Μία (1) θέση με βαθμό Δ'- Α'. 

ΜΕΤΑΤΑΞΗ ΥΠΗΡΕΤΟΥΝΤΟ! ΠΡΟΣΩΠΙΚΟΥ 

Κατά την έναρξη της ισχύος του παρόντος οργανισμού 
οι υπηρετούντες υπάλληλοι κατατάσσονται στις αντίστοι¬ 
χες θέσεις των σχετικών κλάδων αυτοδίκαια, σύμφωνα με 
τις διατάξεις του άρθ. 9παρ. 7του Ν. 2503/97 και το άρθ. 
35 Ν.2646/98 (ΦΕΚΑ'-236). 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ 

Στον κλάδο Τ.Ε. 9 Βρεφονηπιοκόμων, πτυχίο ή δίπλωμα 
Τ.Ε.Ι. της ημεδαπής ή ισοτίμων σχολών της ημεδαπής ή 
αλλοδαπής. 

Στον κλάδο Δ.Ε. 32 Μαγείρων, πτυχίο μέσης σχολής μα¬ 
γείρων και ελλείψει αυτών απόφοιτος εξαταξίου γυμνασί¬ 
ου ή λυκείου. 

Στον κλάδο Δ.Ε. 29 Οδηγών αυτ/των άδεια οδήγησης 
αντίστοιχης κατηγορίας. 

Στον κλάδο Υ.Ε. 14 Βοηθών μαγείρων και Υ.Ε. 16 Προ¬ 
σωπικού καθαριότητας απολυτήριο υποχρεωτικής εκπαί¬ 
δευσης. 

Άρθρο 3 
Διευθυντής 

Α. Επιλογή Διευθυντού 

Για την θέση του Διευθυντού του ως άνω Νομικού προ¬ 
σώπου επιλέγεται υπάλληλος με βαθμό Α των κατηγο¬ 
ριών ΠΕ, ΤΕ των κλάδων Νηπιαγωγών (προσωρινός) και 
Βρεφονηπιοκόμων σύμφωνα με τον Ν.2190/94 άρθρο 36 
και τον Ν. 1188/81. Όλοι οι ως άνω θα τίθενται στην κρίση 
του Υπηρεσιακού Συμβουλίου το οποίο βάσει των παρα¬ 
πάνω νόμων και μετά κριτήρια που ορίζονται σ’ αυτούς θα 
κάνει την τελική κρίση. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα ασκεί ο αρχαιότερος υπάλληλος 
των παραπάνω κλάδων. 

Β. Καθήκοντα Διευθυντού 

1. Ο Διευθυντής παρίσταται στις συνεδριάσεις του Διοι¬ 
κητικού Συμβουλίου, χωρίς ψήφο, στην περίπτωση που 
δεν είναι μέλος του Διοικητικού Συμβουλίου, εισηγείται 
θέματα ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά , που καταχωρείται στα πρακτικά. Εκτελεί χρέη γραμ- 
ματέως και τηρεί τα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού, των 
εγκυκλίων και οδηγιών του Υπουργείου και για την πιστή 
εφαρμογή των αποφάσεων του Δ.Σ. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

5. Προΐσταται όλωντων υπαλλήλωντου Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους, ανά¬ 
λογα προς τις ανάγκες που ανακύπτουν κάθε φορά. 

6. Συγκαλεί τουλάχιστον μια φορά τον μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 


7. Συντάσσει την εμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα, για τα οποία έχει 
εξουσιοδοτηθεί από το Δ.Σ. 

8. Τηρεί την σφραγίδα του Σταθμού και την εμπιστευτι- 
κή αλληλογραφία του. 

9. Κρατείτοένα από τα δύο κλειδιάτης αποθήκης. (Τοάλ- 
λο κρατείται από τον νόμιμο αναπληρωτή του Διευθυντή). 

10. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τρεις ώρες από το κανονικό 
του ωράριο. 

11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνειτο προσωπικό καθαριότητας-βοηθητικών 
εργασιών ως προς τη σωματική καθαριότητα των νηπίων. 

13. Επιβλέπει την καθαριότητα του Σταθμού και φροντί¬ 
ζει για την σωστή λειτουργία του, καθώς και για την έγκαι¬ 
ρη παρασκευή του φαγητού. 

14. Συνεργάζεται με το Δ.Σ. για την κατάρτιση του ετή¬ 
σιου προϋπολογισμού εσόδων - εξόδων του Σταθμού και 
του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά καθώς και για την καλή φύλαξη, συ¬ 
ντήρηση και διάθεση αυτών. 

16. Ενημερώνει το προσωπικό των Κλάδων Βρεφονη- 
πιοκομίας ή Νηπιαγωγών (προσωρινών) για τα εισερχόμε¬ 
να κάθε φορά έγγραφα στο Σταθμό, ώστε το προσωπικό 
αυτό να είναι σε θέση να τον αναπληρώνει, σε περίπτωση 
απουσίας ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

17. Συγκαλεί ύστερα από απόφαση του Δ.Σ. συγκέντρω¬ 
ση γονέων και κηδεμόνων τουλάχιστον δύο φορές το χρό¬ 
νο, στην οποία παρευρίσκεται ο ίδιος, ένα από τα μέλη του 
Δ.Σ. οι υπάλληλοι των Κλάδων Βρεφονηπιοκομίας ή Νη¬ 
πιαγωγών (προσωρινών). Σκοπός της συγκέντρωσης είναι 
η ανταλλαγή απόψεων μεταξύ γονέων - κηδεμόνων και δι¬ 
οίκησης, για λειτουργικά θέματα του Σταθμού, η ενημέρω¬ 
σή τους σε ότι αφοράτην ψυχοσωματική υγείατωνπαιδιών 
τους και υποβοήθησή τους στο έργο του προσωπικού για 
την προαγωγή της αυτοεξυπηρέτησης των παιδιών τους. 

18. Τηρεί από τα βιβλία του Σταθμού τα εξής: 

α. Βιβλίο παρουσίας προσωπικού 

β. Βιβλίο εμπιστευτικού πρωτοκόλλου 

γ. Βιβλίο παρατηρήσεων μελών Δ.Σ. 

δ. Βιβλίο διδαχθείσας ύλης, και το μητρώο των παιδιών. 

Στο βιβλίο αυτό καταχωρούν και υπογράφουν καθημερι¬ 
νά, τόσο ο ίδιος όσο και οι υπάλληλοιτων Κλάδων Βρεφονη¬ 
πιοκομίας ή Νηπιαγωγών (προσωρινών) τη διδαχθείσα ύλη. 

19. Εκδίδει και συνυπογράφει με τα άλλα μέλη της Επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με τον μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική υπη¬ 
ρεσία του σταθμού σύμφωνα με την προγραμματική σύμ¬ 
βαση. Εκδίδει και συνυπογράφει με τον Πρόεδρο και τον 
Ελεγκτή του Δ.Σ. τις αποδείξεις είσπραξης. 

21. Εκδίδει τα χρηματικά εντάλματα και τις επιταγές και 
συνυπογράφει αυτά με τον Πρόεδρο και τον Ελεγκτή. 

22. Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τές μαζί με τον Πρόεδρο και τον Ελεγκτή. 

23. Είναι υπεύθυνος για την τήρηση των λογαριασμών, 

τη συγκέντρωση των παραστατικών στοιχείων της διαχεί¬ 
ρισης και τη φύλαξη και ταξινόμηση των δικαιολογητικών 
εισπράξεων και πληρωμών έτσι που να είναι ευχερής ο 
έλεγχος σε οποιοδήποτε χρόνο. 

24. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

25. Όταν δεν υπηρετεί Διευθυντής ή υπηρετεί ή κωλύε¬ 
ται ή απουσιάζει, όλα τα παραπάνω καθήκοντα ασκεί ο 
νόμιμος αναπληρωτής αυτού. 

Άρθρο 4 

Υπάλληλοι των Κλάδων Βρεφ/μίας ή Νηπιαγωγών 
(Προσωρινός) 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2. Εισηγούνται στο Δ/ντή του Σταθμού για τον έγκαιρο 
εφοδιασμό των αιθουσών με τα απαιτούμενα είδη και ευ- 
θύνονται για την είσοδο κάθε ατόμου σ’ αυτές, 

3. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας , το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας - Βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και τη ψυχοσωματική υγεία των 
παιδιών τους. 

8. Βοηθούντο Δ/ντή κατά τις ώρες που δεν απασχολού¬ 
νται μετά παιδιά στη διοικητική και διαχειριστική εργασία 
και εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Δ/ντή. 

9. Οι υπάλληλοι του κλάδου Βρεφονηπιοκομίας, εφ’ 
όσον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα. 

α) Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

β) Επιμελούνται του καθημερινού ιματισμού των βρε¬ 
φών που παραλαμβάνουν από την Δ/ντρια, ευθυνόμενοι 
για κάθε απώλεια ή αδικαιολόγητη καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται απότονΔ/ντή. 

Άρθρο 5 

Υπάλληλοι του Κλάδου Βοηθητικού Προσωπικού 
Μαγειρείου 

Ο υπάλληλος που ορίζεται ν’ ασκεί καθήκοντα μαγείρου. 

1. Παραλαμβάνει από το Δ/ντή την αναγκαία ποσότητα 
τροφίμων και υπογράφει τα σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισματου προγεύματος καιτου 
μεσημβρινού φαγητού. 

4. Είναι αποκλειστικά υπόλογος γιατα μαγειρικά σκεύη και 
λοιπά είδη εστιάσεως που παραλαμβάνει από τον Δ/ντή και 
οφείλει να φροντίζει για την καλή συντήρηση και καθαριότη¬ 
τα αυτών, καθώς καιτου χώρου του μαγειρείου, ευθυνόμε- 
νος για κάθε απώλεια ή αδικαιολόγητη καταστροφή τους. 

5. Φροντίζει για την έγκαιρη τακτοποίηση των προμη- 


θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Δ/ντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη το Δ/ντή. 

8. Σε περίπτωση που απουσιάζει ο Δ/ντής ή ο αναπλη¬ 
ρωτής αυτού, κρατά το δεύτερο κλειδί της αποθήκης. 

Άρθρο 6 

Βοηθός Μαγειρείου 

1. Βοηθά τον μάγειρα για την παρασκευή του φαγητού. 

2. Φροντίζει για το σερβίρισματου προγεύματος καιτου 
μεσημεριανού φαγητού. 

3. Αντικαθιστά το μάγειρα 

4. Αντικαθιστά το προσωπικό καθαριότητας. 

5. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Δ/ντή. 

Άρθρο 7 

Υπάλληλοι Κλάδου Προσωπικού Καθαριότητας - Βοηθη¬ 
τικών Εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Δ/ντή, εκτός εκεί¬ 
νου που χρησιμοποιείται από κάθε υπάλληλο των κλάδων 
Βρεφ/μίας ή Νηπ/γών (προσωρινός) και οφείλουν να μερι¬ 
μνούν για την καλή συντήρηση, καθαριότητα και φύλαξη 
αυτού στον κατάλληλο χώρο αποθήκευσής του, ευθυνόμε- 
νοι για κάθε απώλεια ή αδικαιολόγητη καταστροφή του. 

3. Βοηθούν το μάγειρα, στην προετοιμασία του φαγη¬ 
τού των παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ’ 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής καιτα καθήκο¬ 
ντα του μαγείρου, μέχρι την πρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Δ/ντή. 

Άρθρο 8 

Υπάλληλος κλάδου Δ.Ε. Τεχνικού (οδηγός οχημάτων) 

1. Επιλαμβάνεται για την ασφαλή μεταφορά των φιλο- 
ξενουμένων στο Σταθμό παιδιών, κατά τις ώρες προσέ¬ 
λευσης και αποχώρησης αυτών και σε λοιπές μετακινή¬ 
σεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικά Οδικής Κυκλοφορίας. 

3. Εκτελείτις εξωτερικές εργασίεςτου Σταθμού που κα¬ 
θορίζονται από τον Δ/ντή. 

Άρθρο 9 
Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των Ο.Τ.Α. 

Άρθρο 10 
Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινούρ¬ 
γιες μεθόδους πρακτικής και εργασίας είναι απαραίτητη η 
συμμετοχή τους σε σοβαρά σεμινάρια στο εσωτερικό της 
χώρας ή το εξωτερικό. Το κόστος αυτώντων συμμετοχών 
θα καλύπτεται από τον προϋπολογισμό του Σταθμού. 
Άρθρο 11 
Υπερωρίες 

Εάν για τις ανάγκες εξυπηρέτησηςτου Σταθμού απαιτη¬ 
θεί επί πλέον υπηρεσιακή απασχόληση αυτή θα αποφασί- 
ζεται νόμιμα, θα αποδεικνύεται όπως ορίζει ο νόμος και θα 
αμείβεται σύμφωνα με τις κείμενες νομοθετικές διατάξεις. 
Άρθρο 12 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτερα σοβαροί λόγοι προσωπι¬ 
κοί ή υπηρεσιακοί, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Προϊσταμένου 
ή σε εξαιρετικά επείγουσες περιπτώσεις του υπεύθυνου 
του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέ¬ 
τηση της ομαλής λειτουργίας του Σταθμού. Κατά συνέ¬ 
πεια δεν επιτρέπεται η χορήγηση φαγητού σε χρήμα ή 
σε είδος ή χωριστή παρασκευή φαγητού για το προσω¬ 
πικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

Άρθρο 13 

Γ ια κάθε θέμα που δεν καλύπτεται ρητά από τον παρό¬ 
ντα οργανισμό θα ισχύουν οι σχετικές κατά περίπτωση νο¬ 
μοθετικές διατάξεις. 

ΑΚΡΟΤΕΑΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Β'Δημοτικού 
Παιδικού Σταθμού Βέροιας έτους 2001 η οποία δεν είναι 
δυνατό εκ των προτέρων να υπολογιστεί. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Βέροια, 27 Μαρτίου 2001 
Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 


Αριθ. 1487 (2) 

Οργανισμός Εσωτερικής Υπηρεσίας του Γ Δημοτικού 
Βρεφονηπιακού Σταθμού Βέροιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 καιαντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, 198 και 203. 

4. Την αριθ. 14916/15.9.95 απόφασή μας που δημοσιεύ¬ 
τηκε στο ΦΕΚ 867/Β'/19.10.95 με την οποία συστάθηκε 
σύμφωνα με τις διατάξεις του άρθρου 203 του Π.Δ. 
410/95 Νομικό Πρόσωπο Δημοσίου Δικαίου, με την επω¬ 
νυμία «Γ' Δημοτικός Βρεφονηπιακός Σταθμός Βέροιας». 

5. Τις αριθ. 8/28.2.2000 και 11/9.2.2001 αποφάσεις του 
Διοικητικού Συμβουλίου του Γ Δημοτικού Βρεφονηπια¬ 
κού Σταθμού Βέροιας με τις οποίες καταρτίσθηκε ο 
Ο.Ε.Υ. του ανωτέρω Νομικού Προσώπου. 

6. Την αριθ. 315/2000 απόφαση του Δημοτικού Συμβου¬ 
λίου Βέροιας σχετικά με το αντικείμενο του θέματος. 

7. Το αριθ. 17/2000 (Ιο Θέμα) πρακτικό Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο 
διατυπώνει τη γνώμη του επί της απόφασης του Διοικητι¬ 
κού Συμβουλίου του Γ Δημοτικού Βρεφονηπιακού Σταθ¬ 
μού Βέροιας. 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Νομιμοποιούμε τις αριθ. 8/28.2.2000 και 11/9.2.2001 
αποφάσεις του Διοικητικού Συμβουλίου του Γ'Δημοτικού 
Βρεφονηπιακού Σταθμού Βέροιας με την οποία ψηφίζεται 
ο Οργανισμός Εσωτερικής Υπηρεσίας του εν λόγω Δημο¬ 
τικού Νομικού Προσώπου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Γ ΔΗΜΟΤΙΚΟΥ ΒΡΕΦ/ΚΟΥ ΣΤΑΘΜΟΥ ΒΕΡΟΙΑΣ 

Άρθρο 1 

Νομική Προσωπικότητα και Επίπεδο λειτουργίας 

Ο Γ Δημοτικός Βρεφονηπιακός Σταθμός Βέροιας, λει¬ 
τουργεί ως Νομικό Πρόσωπο του αρ. 203 του Π.Δ. 410/95, 
σε επίπεδο Δ/νσης σύμφωνα με την Γ2β/5466/5.12.98 κοι¬ 
νή απόφαση Υπουργών Προεδρίας, Υγείας και Πρόνοιας 
και Κοινωνικών Ασφαλίσεων και είναι δυναμικότητος μέ¬ 
χρι 90 νηπίων. 

Άρθρο 2 

Σύσταση των θέσεων και προσόντων του προσωπικού 
Οργανικές θέσεις 

Ο αριθμός των θέσεων καθώς και τα προσόντα διορι¬ 
σμού του προσωπικού στις οργανικές θέσεις περιγρά- 
φονται στις διατάξεις της παρ. 7 του Ν. 1431/84, το Π.Δ. 
37 α/87 και στο Π.Δ. 22/90. 

Οι θέσεις όλου του προσωπικού του Νομικού Προσώ¬ 
που διαρθρώνονται κατά κατηγορία κλάδο και ειδικότητα 
ως εξής: 

ΜΟΝΙΜΟ ΠΡΟΣΩΠΙΚΟ 

Α' Κατηγορία Τεχνολογικής Εκπαίδευσης (Τ.Ε.). 

1. Κλάδος Τ.Ε. 9 Βρεφονηπιοκόμων. 

Οκτώ (8) θέσεις με βαθμό Δ'- Α'. 

Β' Κατηγορία Δευτεροβάθμιας Εκπαίδευσης (Δ.Ε.). 

2. Κλάδος Δ.Ε. 29 Οδηγών αυτοκινήτων. 

Μία (1) θέση με βαθμό Δ'- Α'. 

3. Κλάδος Δ.Ε. 32 Μαγείρων. 

Μία (1) θέση με βαθμό Δ'- Α'. 

Γ Κατηγορία Υποχρεωτικής Εκπαίδευσης (Υ.Ε.). 

4. Κλάδος Υ.Ε. 14 Βοηθητικού προσωπικού - 

Μαγείρων. 

Μία (1) θέση με βαθμό Ε' - Β' 

5. Κλάδος Υ.Ε. 16 Προσωπικού καθαριότητας. 

Τρεις (3) θέσεις με βαθμό Ε'- Β'. 

ΠΡΟΣΩΠΟΠΑΓΕΙΣ ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

Α' Κατηγορία Πανεπιστημιακής Εκπαίδευσης (Π.Ε.). 

1. Κλάδος Π.Ε. Νηπιαγωγών (Προσωρινός). 

Τέσσερις (4) θέσεις με βαθμό Δ'- Α'. 

ΜΕΤΑΤΑΞΗ ΥΠΗΡΕΤΟΥΝΤΟΣ ΠΡΟΣΩΠΙΚΟΥ 

Κατά την έναρξη της ισχύος του παρόντος οργανισμού 
οι υπηρετούντες υπάλληλοι κατατάσσονται στις αντίστοι¬ 
χες θέσεις των σχετικών κλάδων αυτοδίκαια, σύμφωνα με 
τις διατάξεις του άρθ. 9παρ. 7 του Ν. 2503/97 και το άρθ. 
35 Ν.2646/98 (ΦΕΚΑ'-236). 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ 

Στον κλάδο Τ.Ε. 9 Βρεφονηπιοκόμων, πτυχίο ή δίπλωμα 
Τ.Ε.Ι. της ημεδαπής ή ισοτίμων σχολών της ημεδαπής ή 
αλλοδαπής. 

Στον κλάδο Δ. Ε. 32 Μαγείρων, πτυχίο μέσης σχολής μα¬ 
γείρων και ελλείψει αυτών απόφοιτος εξαταξίου γυμνασί¬ 
ου ή λυκείου. 

Στον κλάδο Δ.Ε. 29 Οδηγών αυτ/των άδεια οδήγησης 
αντίστοιχης κατηγορίας. 

Στον κλάδο Υ.Ε. 14 Βοηθών μαγείρων και Υ.Ε. 16 Προ¬ 
σωπικού καθαριότητας απολυτήριο υποχρεωτικής εκπαί¬ 
δευσης. 

Άρθρο 3 
Διευθυντής 

Α. Επιλογή Διευθυντού 

Για την θέση του Διευθυντού του ως άνω Νομικού προ¬ 
σώπου επιλέγεται υπάλληλος με βαθμό Α των κατηγο¬ 
ριών ΠΕ, ΤΕ των κλάδων Νηπιαγωγών (προσωρινός) και 
Βρεφονηπιοκόμων σύμφωνα με τον Ν.2190/94 άρθρο 36 
και τον Ν.1188/81. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα ασκεί ο αρχαιότερος υπάλληλος 
των παραπάνω κλάδων. 

Τ ον Δ/ντή αναπληρώνει σε περίπτωση απουσίας ή κωλύ¬ 
ματος ο κατά βαθμό ανώτερος υπάλληλος των παραπάνω 
κλάδων και ο οποίος θα ορίζεται με απόφαση του Δ.Σ. 

Β. Καθήκοντα Διευθυντού 

1.0 Διευθυντής παρίσταται στις συνεδριάσεις του Διοι¬ 
κητικού Συμβουλίου, χωρίς ψήφο, στην περίπτωση που 
δεν είναι μέλος του Διοικητικού Συμβουλίου, εισηγείται 
θέματα ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από αυ¬ 
τά , που καταχωρείται στα πρακτικά. Εκτελεί χρέη γραμ- 
ματέως και τηρεί τα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού, των 
εγκυκλίων και οδηγιών του Υπουργείου και για την πιστή 
εφαρμογή των αποφάσεων του Δ.Σ. 


3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

5. Προΐσταται όλωντων υπαλλήλωντου Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους, ανά¬ 
λογα προς τις ανάγκες που ανακύπτουν κάθε φορά. 

6. Συγκαλεί τουλάχιστον μια φορά τον μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

7. Συντάσσει την εμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του και υπογράφει τα έγγραφα εκείνα, για τα οποία έχει 
εξουσιοδοτηθεί από το Δ.Σ. 

8. Τηρεί την σφραγίδα του Σταθμού και την εμπιστευτι- 
κή αλληλογραφία του. 

9. Κρατείτο ένα από τα δύο κλειδιάτης αποθήκης. (Τοάλ- 
λο κρατείται από τον νόμιμο αναπληρωτή του Διευθυντή). 

10. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τρεις ώρες από το κανονικό 
του ωράριο. 

11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνειτο προσωπικό καθαριότητας - βοηθητικών 
εργασιών ως προς τη σωματική καθαριότητα των νηπίων. 

13. Επιβλέπειτην καθαριότητα του Σταθμού και φροντί¬ 
ζει για την σωστή λειτουργία του, καθώς και για την έγκαι¬ 
ρη παρασκευή του φαγητού. 

14. Συνεργάζεται με το Δ.Σ. για την κατάρτιση του ετή¬ 
σιου προϋπολογισμού εσόδων - εξόδων του Σταθμού και 
του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά το παιδαγωγικό υλικό και τα αναγκαία τρόφιμα και 
λοιπά είδη και υλικά καθώς και για την καλή φύλαξη, συ¬ 
ντήρηση και διάθεση αυτών. 

16. Ενημερώνει το προσωπικό των Κλάδων Βρεφονη- 
πιοκομίας ή Νηπιαγωγών (προσωρινών) για τα εισερχόμε¬ 
να κάθε φορά έγγραφα στο Σταθμό, ώστε το προσωπικό 
αυτό να είναι σε θέση να τον αναπληρώνει, σε περίπτωση 
απουσίας ή κωλύματος του. Ίδια ενημέρωση γίνεται και 
στο προσωπικό του Σταθμού, όπου τούτο επιβάλλεται. 

17. Συγκαλεί ύστερα από απόφαση του Δ.Σ. συγκέντρω¬ 
ση γονέων και κηδεμόνων τουλάχιστον δύο φορές το χρό¬ 
νο, στην οποία παρευρίσκεται ο ίδιος, ένα από τα μέλη του 
Δ.Σ. οι υπάλληλοι των Κλάδων Βρεφονηπιοκομίας ή Νη¬ 
πιαγωγών (προσωρινών). Σκοπός της συγκέντρωσης είναι 
η ανταλλαγή απόψεων μεταξύ γονέων - κηδεμόνων και δι¬ 
οίκησης, για λειτουργικά θέματα του Σταθμού, η ενημέρω¬ 
σή τους σε ότι αφοράτην ψυχοσωματική υγεία των παιδιών 
τους και υποβοήθησή τους στο έργο του προσωπικού για 
την προαγωγή της αυτοεξυπηρέτησης των παιδιών τους. 

18. Τηρεί από τα βιβλία του Σταθμού τα εξής: 

α. Βιβλίο παρουσίας προσωπικού 

β. Βιβλίο εμπιστευτικού πρωτοκόλλου 

γ. Βιβλίο παρατηρήσεων μελών Δ.Σ. 

δ. Βιβλίο διδαχθείσας ύλης, και το μητρώο των παιδιών. 

Στο βιβλίο αυτό καταχωρούν και υπογράφουν καθημερι¬ 
νά, τόσο ο ίδιος όσο και οι υπάλληλοι των Κλάδων Βρεφονη¬ 
πιοκομίας ή Νηπιαγωγών (προσωρινών) τη διδαχθείσα ύλη. 

19. Εκδίδει και συνυπογράφει με τα άλλα μέλη της Επι- 

τροπής τα δελτία εισαγωγής του υλικού. Εκδίδει και συ¬ 
νυπογράφει με τον μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική υπη¬ 
ρεσία του σταθμού σύμφωνα με την προγραμματική σύμ¬ 
βαση. Εκδίδει και συνυπογράφει με τον Πρόεδρο και τον 
Ελεγκτή του Δ.Σ. τις αποδείξεις είσπραξης. 

21. Εκδίδει τα χρηματικά εντάλματα καιτις επιταγές και 
συνυπογράφει αυτά με τον Πρόεδρο και τον Ελεγκτή. 

22. Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τές μαζί με τον Πρόεδρο και τον Ελεγκτή. 

23. Είναι υπεύθυνος για την τήρηση των λογαριασμών, 
τη συγκέντρωση των παραστατικών στοιχείων της διαχεί¬ 
ρισης και τη φύλαξη και ταξινόμηση των δικαιολογητικών 
εισπράξεων και πληρωμών έτσι που να είναι ευχερής ο 
έλεγχος σε οποιοδήποτε χρόνο. 

24. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

25. Όταν δεν υπηρετεί Διευθυντής ή υπηρετεί ή κωλύε¬ 
ται ή απουσιάζει, άλατα παραπάνω καθήκοντα ασκεί ο νό¬ 
μιμος αναπληρωτής αυτού. 

Άρθρο 4 

Υπάλληλοι των Κλάδων Βρεφ/μίας ή Νηπιαγωγών 
(Προσωρινός) 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2. Εισηγούνται στο Δ/ντή του Σταθμού για τον έγκαιρο 
εφοδιασμό των αιθουσών με τα απαιτούμενα είδη και ευ- 
θύνονται για την είσοδο κάθε ατόμου σ’ αυτές. 

3. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας , το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας - Βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν γιατη συμπεριφορά και τη ψυχοσωματική υγεία των 
παιδιών τους. 

8. Βοηθούν το Δ/ντή κατά τις ώρες που δεν απασχολού¬ 
νται με τα παιδιά στη διοικητική και διαχειριστική εργασία 
και εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Δ/ντή. 

9. Οι υπάλληλοι του κλάδου Βρεφονηπιοκομίας, εφ’ 
όσον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα. 

α) Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

β) Επιμελούνται του καθημερινού ιματισμού των βρε¬ 
φών που παραλαμβάνουν από την Δ/ντρια, ευθυνόμενοι 
για κάθε απώλεια ή αδικαιολόγητη καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον Δ/ντή. 

Άρθρο 5 

Υπάλληλοι του Κλάδου Βοηθητικού Προσωπικού 
Μαγειρείου 

Ο υπάλληλος που ορίζεται ν’ ασκεί καθήκοντα μαγείρου. 


1. Παραλαμβάνει από το Δ/ντή την αναγκαία ποσότητα 
τροφίμων και υπογράφει τα σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύ ον ποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη και 
λοιπά είδη εστιάσεως που παραλαμβάνει από τον Δ/ντή και 
οφείλει να φροντίζει για την καλή συντήρηση και καθαριότη¬ 
τα αυτών, καθώς καιτου χώρου του μαγειρείου, ευθυνόμε- 
νος για κάθε απώλεια ή αδικαιολόγητη καταστροφή τους. 

5. Φροντίζει για την έγκαιρη τακτοποίηση των προμη- 
θευόμενωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Δ/ντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη το Δ/ντή. 

8. Σε περίπτωση που απουσιάζει ο Δ/ντής ή ο αναπλη¬ 
ρωτής αυτού, κρατά το δεύτερο κλειδί της αποθήκης. 

Άρθρο 6 

Βοηθός Μαγειρείου 

1. Βοηθά τον μάγειρα για την παρασκευή του φαγητού. 

2. Φροντίζει για το σερβίρισμα του προγεύματος καιτου 
μεσημεριανού φαγητού. 

3. Αντικαθιστά το μάγειρα 

4. Αντικαθιστά το προσωπικό καθαριότητας. 

5. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Δ/ντή. 

Άρθρο 7 

Υπάλληλοι Κλάδου Προσωπικού Καθαριότητας - 
Βοηθητικών Εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Δ/ντή, εκτός εκεί¬ 
νου που χρησιμοποιείται από κάθε υπάλληλο των κλάδων 
Βρεφ/μίας ή Νηπ/γών (προσωρινός) και οφείλουν να μερι¬ 
μνούν για την καλή συντήρηση, καθαριότητα και φύλαξη 
αυτού στον κατάλληλο χώρο αποθήκευσής του, ευθυνόμε- 
νοι για κάθε απώλεια ή αδικαιολόγητη καταστροφή του. 

3. Βοηθούν το μάγειρα, στην προετοιμασία του φαγη¬ 
τού των παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ’ 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής και τα καθήκο- 
ντατου μαγείρου, μέχριτηνπρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Δ/ντή. 

Άρθρο 8 

Υπάλληλος κλάδου Δ.Ε. Τεχνικού (οδηγός οχημάτων) 

1. Επιλαμβάνεται για την ασφαλή μεταφορά των φιλο¬ 
ξενούμενων στο Σταθμό παιδιών, κατά τις ώρες προσέ¬ 
λευσης και αποχώρησης αυτών και σε λοιπές μετακινή¬ 
σεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου και οφείλει να τηρεί σχολαστικά 
τον Κώδικά Οδικής Κυκλοφορίας. 

3. Εκτελείτις εξωτερικές εργασίες του Σταθμού που κα¬ 
θορίζονται από τον Δ/ντή. 

Άρθρο 9 

Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των Ο.Τ.Α. 

Άρθρο 10 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινούρ¬ 
γιες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό του Σταθ¬ 
μού. 

Άρθρο 11 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 12 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 


πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτερα σοβαροί λόγοι προσωπι¬ 
κοί ή υπηρεσιακοί, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Προϊσταμένου 
ή σε εξαιρετικά επείγουσες περιπτώσεις του υπεύθυνου 
του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε εί¬ 
δος ή χωριστή παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ιματισμού. 

Άρθρο 13 

Γ ια κάθε θέμα που δεν καλύπτεται ρητά από τον παρό¬ 
ντα οργανισμό θα ισχύουν οι σχετικές κατά περίπτωση νο¬ 
μοθετικές διατάξεις. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Γ Δημοτικού 
Βρεφονηπιακού Σταθμού Βέροιας έτους 2001 η οποία 
δεν είναι δυνατό εκ των προτέρων να υπολογιστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Βέροια, 27 Μαρτίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

> ΓιαταΦΕΚαπό 1 μέχρι 24 σελίδες 300 δρχ. (0,88 θιιγο) 

» Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙειτιβί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























